cyanic-selkie/wikianc huggingface dataset:
Κύπελλο Ελλάδος ποδοσφαίρου ανδρών 1950-51
Το Κύπελλο Ελλάδας του 1951 ήταν το ένατο από την καθιέρωση του θεσμού. Το κατέκτησε ο Ολυμπιακός για δεύτερη φορά στην ιστορία του επικρατώντας στον τελικό του ΠΑΟΚ με σκορ 4-0. Ο τελικός διεξήχθη στο γήπεδο Παναθηναϊκού. Οι πρώτοι αγώνες έγιναν στις 22 Οκτωβρίου 1950 με τη διεξαγωγή του α΄ γύρου και η διοργάνωση ολοκληρώθηκε στις 11 Μαρτίου 1951 με τη διεξαγωγή του τελικού.
Συμμετοχές
Δήλωσαν συμμετοχή 145 σωματεία (λιγότερα από άλλες χρονιές), εκ των οποίων 41 από το Κέντρο (Αθήνα και Πειραιάς). Για πρώτη φορά μετείχαν ομάδες από το Άργος, τη Σπάρτη, τη Βέροια, τη Φλώρινα, τα Ιωάννινα και τα Χανιά. Αλλά η διοργάνωση «τραυματίστηκε» από την απόφαση των 8 σωματείων της Α2΄ κατηγορίας της ΕΠΣ Αθηνών να απόσχουν. Επίσης, δεν μετείχαν οι ομάδες της Ρόδου, της Χίου και της Αλεξανδρούπολης, που είχαν μετάσχει σε προηγούμενες διοργανώσεις. Διεξήχθησαν συνολικά 161 αγώνες, εκ των οποίων οι 116 στην επαρχία.
Οκτώ σύλλογοι προκρίθηκαν απευθείας στην Α΄ προημιτελική φάση (των 16). Ήταν οι πρώτοι των πρωταθλημάτων των τριών ιδρυτριών Ενώσεων: ΑΕΚ, Πανιώνιος, Αστήρ Αθ. (ΕΠΣ Αθηνών), Ολυμπιακός, Εθνικός (ΕΠΣ Πειραιά), ΠΑΟΚ, Άρης, Μακεδονικός (ΕΠΣ Μακεδονίας).
Σύλλογοι ανά περιφέρεια
Οι ομάδες που συμμετείχαν στην διοργάνωση, κατανέμονται ως εξής ανά περιφέρεια:
Προκριματική φάση
Η προκριματική φάση έγινε ανά περιφέρεια με τελικό στόχο να προκριθούν οκτώ (8) σύλλογοι, οι οποίοι μαζί με τους οκτώ καλύτερους από Αθήνα (3), Πειραιά (2) και Θεσσαλονίκη (3) της προηγούμενης σεζόν να συγκροτήσουν τη 16άδα της α΄ προημιτελικής φάσης. Όλες οι υπόλοιπες ομάδες μπήκαν στην κλήρωση από τον πρώτο γύρο, ακόμα και της Α΄ κατηγορίας. Στην επαρχία, σε κάθε περιφέρεια, στις πρώτες φάσεις οι ομάδες αγωνίζονταν ανά πόλη ή νομό και στη συνέχεια οι νικήτριες των πόλεων έπαιζαν μεταξύ τους.
Φάση των 16
1 ''"Ο αγών ανεβλήθη λόγω ακαταλληλότητος του γηπέδου εκ της βροχής. Ο εν λόγω αγών, ως ανηγγέλθη, δεν πρόκειται να διεξαχθή, παραιτηθέντος του Αχιλλέως υπέρ του Παναθηναϊκού."
2 ο α' αγώνας πραγματοποιήθηκε στο Καραϊσκάκης και ο επαναληπτικός στο γήπεδο Νέας Σμύρνης, σύμφωνα με τον τότε ισχύοντα κανονισμό ο οποίος για την πρόκριση σε περίπτωση νέας ισοπαλίας (μετά και παράταση) προέβλεπε κλήρωση
Πηγές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1950-1951
ΟΝ Λας Πάλμας
Η Ούνιον Ντεπορτίβο Λας Πάλμας είναι ποδοσφαιρικός σύλλογος της Ισπανίας με έδρα τη Λας Πάλμας, πρωτεύουσα των Καναρίων Νήσων.
Ιδρύθηκε στις 22 Αυγούστου 1949, παίζει στην Σεγούντα Ντιβισιόν και παίζει τα εντός έδρας παιχνίδια στο Estadio de Gran Canaria, με χωρητικότητα 31.250. Ο σύλλογος παραμένει ο μοναδικός στο ισπανικό ποδόσφαιρο που έχει επιτύχει διαδοχικές ανόδους μέχρι την Πριμέρα Ντιβιζιόν στις δύο πρώτες χρονιές της ύπαρξης του. Ήταν 19 συνεχόμενα χρόνια στη διοργάνωση, μέχρι το 1982-83.
Παραπομπές
Κατηγορία:Ιδρύσεις αθλητικών συλλόγων το 1949 Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1949
Μύλοι Ηλείας
Οι Μύλοι είναι ορεινός οικισμός της Πελοποννήσου στην Περιφερειακή Ενότητα Ηλείας.
Γεωγραφικά - Ιστορικά στοιχεία
Οι Μύλοι βρίσκονται σε υψόμετρο 604 μέτρα ενώ απέχουν 38 χλμ. Α.-ΝΑ. από τα Κρέστενα και περίπου 6 χλμ. Β.-ΒΔ. από την Ανδρίτσαινα. Δυτικά του χωριού είναι το Φαναρίτικο ρέμα
Αναφορές για τον οικισμό με την ονομασία Μαχαλάς υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση αναφέρεται επίσημα το 1835 με το όνομα αυτό να προσαρτάται στον τότε δήμο Ανδριτσαίνης. Το 1955 με το ΦΕΚ 287Α - 10/10/1955 μετονομάστηκε σε Μύλοι. Σύμφωνα με το Σχέδιο Καλλικράτης, μαζί με την Ανδρίτσαινα, το Κάρμιο και τις Συκιές αποτελούν την τοπική κοινότητα Ανδριτσαίνης που υπάγεται στη δημοτική ενότητα Ανδριτσαίνης του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 26 κατοίκους.
Παραπομπές
Κατηγορία:Δήμος Ανδρίτσαινας - Κρεστένων Κατηγορία:Χωριά του νομού Ηλείας
Ελληνικές βουλευτικές εκλογές 1869
Στην Ελλάδα διεξήχθησαν Κοινοβουλευτικές εκλογές στις 16 Μαΐου 1869. Οι υποστηριχτές του Θρασύβουλου Ζαΐμη κέρδισαν την πλειοψηφία των 187 εδρών. Ο Ζαϊμης παρέμεινε πρωθυπουργός, έχοντας αναλάβει καθήκοντα στις 6 Φεβρουαρίου.
Παραπομπές
Κατηγορία:Ελληνικές βουλευτικές εκλογές
Αμάρνα
Με τη σύγχρονη ονομασία Αμάρνα, ή Ελ-Αμάρνα ή και Τελ ελ-Αμάρνα, ( Αραβικά : العمارنة al-'amārnah ) αναφέρεται μεγάλος αιγυπτιακός αρχαιολογικός χώρος των ερειπίων και των τάφων της αρχαίας πόλης Ακετατών στη Μέση Αίγυπτο (¹), στην ανατολική όχθη του Νείλου, βόρεια του σημερινού Ασιούτ, (περίπου 58 χλμ. νότια της Μίνια, 312 χλμ. νότια του Καΐρου και 402 χλμ. βόρεια του Λούξορ).
Γενικά
Αν και η πόλη αυτή κατοικήθηκε τελικά για μικρό χρονικό διάστημα εντούτοις η αρχαιολογική σκαπάνη με ιδιαίτερη προσοχή κατάφερε να αποκαταστήσει λεπτομερή εικόνα της πολεοδομικής της διάταξης. Η Αμάρνα είναι από τους λίγους αρχαιολογικούς χώρους της Αιγύπτου που ανασκάφηκε τόσο προσεκτικά.
Διάταξη του χώρου
Ο όλος αρχαιολογικός χώρος που εκτείνεται κατά Β - Ν σε μήκος 10 χλμ. και πλάτους 4-5 χλμ., σε σχήμα ημικύκλιου, επί της ανατολικής όχθης του Νείλου, χωρίζεται σε τρεις επιμέρους περιοχές, στη Βόρεια Αμάρνα, την Κεντρική Αμάρνα και την Νότια Αμάρνα. Δυτικό όριο και των τριών περιοχών είναι ο Νείλος, επί μήκους 13 χλμ., ενώ ανατολικό όριο της κεντρικής, της μεγαλύτερης σε έκταση, είναι το βασιλικό φαράγγι που καταλήγει στον τάφο του Ακενατών.
Δομικά υλικά
Κύρια δομικά υλικά που χρησιμοποιήθηκαν στην ανέγερση της πόλης ήταν πέτρα, ξυλεία, καλάμια, ψημένα τούβλα και άλλα κεραμικά. Για την τοιχοποιία της πόλης ανοίχθηκαν λατομεία στους γύρω ασβεστολιθικούς λόφους (βόρεια, ανατολικά και νότια) που ορίζουν και την περιοχή, με βασικότερο το λεγόμενο "λατομείο της Βασίλισσας Τιύ", (προς τιμή της μητέρας του Ακενατών), στη βόρεια περιοχή. Από αυτά εξάγονταν και λαξεύονταν κίονες, βάθρα και κυρίως μικροί σχετικά, (για τα δεδομένα της τότε Αιγύπτου), λευκοί ογκόλιθοι μήκους πλευράς ενός πήχη, περίπου 52 εκατοστών, καλούμενοι "talatat", (= ογκόλιθοι διαστάσεων τριών χεριών), που χρησιμοποιήθηκαν κυρίως στην ανέγερση ναών, ανακτόρων, βωμών κ.λπ. καθώς και ως υλικό έδρασης οικιών και άλλων κατασκευών. Για την ανέγερση των οικιών χρησιμοποιούνταν κυρίως ψημένα τούβλα. Οι δε εσωτερικοί χώροι όλων των παραπάνω ήταν πλούσια διακοσμημένοι με τοιχογραφίες ευχάριστου νατουραλιστικού ρυθμού.
Ρυμοτομία
Η Ρυμοτομία της πόλης δεν ακολούθησε κάποιο συγκεκριμένο σχέδιο και δεν παρουσιάζει ιδιαίτερο ενδιαφέρον. Τα μεν ανάκτορα συνεχίζουν να κατασκευάζονται σε περίοπτες θέσεις, οι ναοί και οι διάφοροι βωμοί στα κεντρικότερα σημεία, οι βασιλικοί τάφοι, (νεκρόπολη), στην ανατολική πλευρά της πόλης και με ένα κεντρικό φαρδύ δρόμο (άξονα) που ένωνε συνήθως δύο αντιδιαμετρικές πύλες, μια γενική διάταξη που ακολουθείται και στη σύγχρονη εποχή. Αξιοσημείωτο όμως είναι ότι από τις αναπαραστάσεις της πόλης που έχουν βρεθεί σε τοιχογραφίες αυτή κοσμούταν με μικρές τεχνητές λίμνες.
Αρχιτεκτονική
Αντίθετα με την ρυμοτομία η αρχιτεκτονική των οικοδομημάτων της Αμάρνα παρουσιάζει πολλές διαφορές - βελτιώσεις από την ακολουθούμενη μέχρι τότε στις Θήβες και στην ευρύτερη Αίγυπτο. Τα ανάκτορα είναι περισσότερο επιβλητικά που καταλαμβάνουν μεγαλύτερη έκταση. Πλησίον αυτών ανεγείρονται οι σπουδαιότεροι ναοί προσδίδοντας μια ιδιαίτερη αμφίδρομη σχέση Πολιτείας και θρησκείας. Τα σημαντικότερα οικοδομήματα της πόλης βρίσκονται στις δύο πλευρές του κεντρικού φαρδύ βασιλικού δρόμου στον οποίο μπορούν να κινούνται άρματα. Στη κεντρική Αμάρνα βρίσκεται ο μεγάλος ναός του Ατών και πλησίον του τα κύρια ανάκτορα του Φαραώ.
Οι κατοικίες των ευγενών ήταν ευρύτερες και μονώροφες σε αντίθεση με εκείνες των Θηβών. Η δε στέγη του κεντρικού δωματίου ήταν ψηλότερη από εκείνη των άλλων δωματίων φέροντας φωταγωγούς με συνέπεια να είναι περισσότερο ευάεροι και ευήλιοι. Οι δε κατοικίες των εργατών ήταν απλές, χτισμένες όμως σε σειρές.
Οι τάφοι των αξιωματούχων ήταν λαξευτοί στους λόφους της ανατολικής ερήμου που έμοιαζαν όμως των Θηβών. Ο πλούσιος όμως διάκοσμός τους και οι τοιχογραφίες από την καθημερινή ζωή ακολουθούσε ένα νέο επαναστατικό ρυθμό ζωγραφικής που εξ αυτού και χαρακτηρίστηκε "ρυθμός της Αμάρνα" που είχε άμεση σχέση με τις θρησκευτικές μεταρρυθμίσεις του Φαραώ Ακενατών.
Σημαντικότερα ευρήματα
Εκτός από τον μεγάλο παλάτι προς τιμήν του θεού Ατόν κατά καιρούς βρέθηκαν και άλλα εξίσου σημαντικά ευρήματα. Στην ανατολική μεριά της Αμάρνα βρέθηκε ο τάφος του Ακενατόν καθώς και μεγάλο αριθμό χρυσών κοσμήματων. Εικάζεται πως εκεί είναι θαμμένη και η σορός της συντρόφου του Νεφερτίτη χωρίς να έχει αποδειχθεί αυτή η θεωρία. Επίσης στον Νείλο δίπλα από την πόλη βρέθηκαν και μερικές πλάκες οι οποίες αναφέρονται στον Ακενατόν.
Σημειώσεις
(¹) Υπενθυμίζεται ότι «Μέση Αίγυπτος» χαρακτηρίζεται η έναντι του μέσου της Ερυθράς θάλασσας. Στην αρχαιότητα "Άνω Αίγυπτος" λεγόταν κατά τον ρου του Νείλου η νότια της Μέσης και "Κάτω Αίγυπτος" η άνω της Μέσης, σημερινή βόρεια Αίγυπτος.
Γαλλική βιβλιογραφία
« Dimitri Laboury, "Akhénaton", Pygmalion, 2010, (ISBN 978-2-7564-0043-3)
Εξωτερικοί σύνδεσμοι
Κατηγορία:Πόλεις της Αρχαίας Αιγύπτου Κατηγορία:Αρχαιολογικοί τόποι στην Αίγυπτο
Γ.Α.Σ. Αρίων Ξάνθης
Ο Γυμναστικός Αθλητικός Σύλλογος Αρίων Ξάνθης είναι ελληνικό αθλητικό σωματείο που δραστηριοποιείται στην πόλη της Ξάνθης, στον ομώνυμο νομό, όπου και βρίσκονται η έδρα του, το Κλειστό Γυμναστήριο «Αλέξανδρος Μπαλτατζής». Αγωνίζεται με χρώματα το κόκκινο και το σκούρο μπλε. Διατηρεί τμήματα καλαθοσφαίρισης όλων των ηλικιακών ομάδων και αντιπτέρισης.
Ιστορική αναδρομή
Ο Αρίωνας ξεκίνησε την αγωνιστική του πορεία στα Πρωταθλήματα που διοργανώνει η Ε.ΚΑ.Σ.Α.ΜΑ.Θ.
Κατά την αγωνιστική περίοδο 2001-02 κατέκτησε το Πρωτάθλημα της Α' Κατηγορίας Ανδρών, λαμβάνοντας το δικαίωμα ανόδου στη Γ' Εθνική Κατηγορία. Η παρουσία του εκεί υπήρξε αρχικά μονοετής, εφόσον την περίοδο 2002-03 τερμάτισε στην 11η θέση του Ομίλου του, εντός της ζώνης του υποβιβασμού.
Η εκ νέου κατάκτηση της κορυφής στο Τοπικό Πρωτάθλημα το 2004-05 επέτρεψε στο σύλλογο να επιστρέψει στη Γ' Εθνική, αυτή τη φορά για μεγαλύτερο διάστημα. Συγκεκριμένα, την περίοδο 2005-06 ο Αρίων ολοκλήρωσε τις αγωνιστικές του υποχρεώσεις στη 12η θέση της βαθμολογίας, παραμένοντας, παρ' όλα αυτά στην κατηγορία. Την επόμενη χρονιά, 2006-07, εξασφάλισε την υψηλότερη μέχρι σήμερα θέση που έχει ποτέ καταλάβει, δηλαδή τη 10η με 10 νίκες και 16 ήττες. Την επόμενη περίοδο, 2007-08, συλλέγοντας μία νίκη λιγότερη, κατετάγη πρότελευταίος με αποτέλεσμα να επιστρέψει στα Πρωταθλήματα της Ε.ΚΑ.Σ.Α.ΜΑ.Θ.
Η κακή αγωνιστική πορεία συνεχίστηκε και την επόμενη χρονιά, με τον Αρίωνα να καταλαμβάνει στην Α' Κατηγορία τη 10η θέση, σε σύνολο 12 ομάδων. Την ίδια ακριβώς επίδοση επανέλαβε και την περίοδο 2009-10. Μετά το πέρας της αγωνιστικής περιόδου 2010-11 βρέθηκε στην 9η θέση, σε σύνολο όμως 11 ομάδων.
Την περίοδο 2011-12 η ομάδα της Ξάνθης, και πάλι σε σύνολο 11 ομάδων, τερμάτισε λίγο υψηλότερα, και συγκεκριμένα στην 7η θέση. Την περίοδο 2012-13 παρουσίασε και πάλι κακό αγωνιστικό πρόσωπο, τελειώνοντας τη χρονιά στην 11η και προτελευταία θέση.
Τρέχουσα αγωνιστική περίοδος
Κατά την αγωνιστική περίοδο, 2017-18, ο Γ.Α.Σ. Αρίων Ξάνθης αγωνίζεται στο Πρωτάθλημα Α΄ Κατηγορίας Ανδρών της Ε.ΚΑ.Σ.Α.ΜΑ.Θ.
Έδρα του Αρίωνα είναι το Κλειστό Γυμναστήριο «Αλέξανδρος Μπαλτατζής» στην περιοχή Νέαπολη της Ξάνθης.
Το παιδικό τμήμα του Αρίων τη σεζόν 2017-2018 τερμάτισε στην 2η θέση του πρωταθλήματος, θέση που του έδωσε το δικαίωμα συμμετοχής στα Play-Offs. Στον πρώτο γύρο των Play-Offs αντιμετώπισε τον Γ.Α.Σ. Κομοτηνής, τον οποίο κέρδισε 2 φορές. Στη συνέχεια στον ημιτελικό του πρωταθλήματος επιβλήθηκε της Ένωσης Καβάλας, ενώ στον τελικό κατάφερε να κερδίσει και τον μεγάλο ανταγωνιστή της χρονιάς, τον Αστέρα Καβάλας. Με την νίκη του αυτή κέρδισε μια θέση στα προκριματικά του Πανελληνίου Πρωταθλήματος Παίδων που θα διεξαχθεί στη Νεάπολη της Θεσσαλονίκης από τις 11-15 Απριλίου.
Εξωτερικοί σύνδεσμοι
Κατηγορία:Αθλητικοί σύλλογοι Ξάνθης Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Α.ΜΑ.Θ. Κατηγορία:Ιδρύσεις ομάδων καλαθοσφαίρισης σε άγνωστο έτος
Sailor Moon
Το Sailor Moon (ιαπωνικά: - 美少女戦士セーラームーン -, Χέπμπορν: Bishōjo Senshi Sērā Mūn, αγγλικά: Pretty Soldier Sailor Moon) είναι σειρά manga shōjo που μεταφέρθηκε και στην τηλεόραση δύο φορές, με τις σειρές Sailor Moon (1992) και Sailor Moon Crystal (2014), και μία με τη μορφή live-action, με τον τίτλο Pretty Guardian Sailor Moon (2003). Συγγραφέας του manga είναι η Ναόκο Τακεούτσι. Το manga δημοσιεύθηκε για πρώτη φορά το 1991 και ολοκληρώθηκε το 1995 (18 τόμοι κεφαλαίων).
Μετά την επιτυχία της anime εκδοχής του manga Sailor Moon, που προβλήθηκε για πρώτη φορά το 1992, το manga κυκλοφόρησε και στις Ηνωμένες Πολιτείες από την Tokyopop. Επίσης, κυκλοφόρησαν και επιπλέον manga, με το όνομα animanga, τα οποία μετατρέπουν τη σειρά σε μορφή manga. Το franchise Sailor Moon περιλαμβάνει 3 ταινίες, 39 βιντεοπαιχνίδια, και πολλά soundtracks. Μία δεύτερη σειρά anime, με το όνομα Sailor Moon Crystal, ξεκίνησε να προβάλλεται σε πολλές χώρες το 2014 και έπειτα η οποία ακολουθεί περισσότερο το manga.
Έχουν πωληθεί περισσότερα από 35 εκατομμύρια  αντίτυπα του manga, ενώ τα κέρδη από το merchandise της σειράς ανέρχονται σε περισσότερα από 13 δισεκατομμύρια.
Το Sailor Moon έγινε η αφορμή και η έμπνευση για να δημιουργηθούν ιστορίες με κορίτσια σούπερ ηρωίδες όπως Mermaid Melody, Cardcaptor Sakura, Tokyo Mew Mew και άλλες. Επίσης, από εκεί ξεκίνησε η πρώτη σχέση δύο χαρακτήρων οι οποίοι έρχονταν σε κόντρα αλλά τελικά γίνονται αργότερα ζευγάρι. Για παράδειγμα, η σχέση του Mamoru με την Usagi ήταν ανταγωνιστική αλλά αργότερα ερωτεύτηκαν και έγιναν ζευγάρι. Αυτό έχει συμβεί σε πολλές σειρές anime.
Αρχικά η σειρά θα ονομαζόταν Sailor V και πρωταγωνίστρια θα ήταν η Minako, αλλά τελικά η σειρά ονομάστηκε σε Sailor Moon και πρωταγωνίστρια έγινε η Usagi.
Πλοκή
Η σειρά Sailor Moon διηγείται τις περιπέτειες της Usagi Tsukino, ενός κοριτσιού του γυμνασίου, το οποίο μια μέρα συναντά μια γάτα που μπορεί να μιλά. Η γάτα λέει στην Usagi πως είναι μια πολεμίστρια και πρέπει να προστατέψει την γη από το σκοτεινό βασίλειο. Έτσι η Usagi αποκτά τη δύναμη να μεταμορφώνεται στην πολεμίστρια Sailor Moon και αποκτά πολλές δυνάμεις.
Εκτός από την Usagi, στην σειρά εμφανίζονται και άλλες Sailor Senshi πολεμίστριες. Η Αmi Mizuno, η οποία μεταμορφώνεται σε Sailor Mercury, η Rei Hino που μεταμορφώνεται σε Sailor Mars, έπειτα εμφανίζεται η Makoto Kino που μεταμορφώνεται σε Sailor Jupiter, και τέλος η Minako Aino, η Sailor Venus. Επίσης, ένας άντρας εμφανίζεται ως Tuxedo Mask και σώζει την Sailor Moon όποτε κινδυνεύει.
Παραγωγή
Η Τακεούτσι εμπνεύστηκε από εμφανίσεις σε πασαρέλες οίκων υψηλής ραπτικής, όπως οι Dior, Yves Saint Laurent και Chanel, όσον αφορά το σχεδιασμό των ρούχων και, ενίοτε, των χτενισμάτων των χαρακτήρων. Επίσης, εμπνεύστηκε διάφορες αναπαραστάσεις από φωτογραφίσεις, αφίσες ταινιών και μουσικών συγκροτημάτων.
Μέσα
μικρογραφία|δεξιά|130px|Αρχική έκδοση του πρώτου τόμου (1991). μικρογραφία|δεξιά|130px|Επανέκδοση του πρώτου τόμου (2011).
Manga
Η σειρά manga Sailor Moon χωρίζεται σε 52 κεφάλαια ενώ υπάρχουν και 10 παράλληλες ιστορίες. Η κύρια σειρά δημοσιεύθηκε στην μηνιαία ανθολογία shōjo manga Nakayoshi (なかよし) της ιαπωνικής εκδοτικής εταιρείας Kodansha, από το 1991 έως το 1995, ενώ οι παράλληλες ιστορίες στο περιοδικό Run Run της ίδιας εταιρείας. Η Kodansha εξέδωσε ολόκληρο το έργο σε μορφή βιβλίων τάνκοουμπον από το 1992 έως το 1997. Συνολικά 18 τέτοιοι τόμοι κεφαλαίων παράχθηκαν, στους οποίους περιέχονται όλα τα κεφάλαια και οι παράλληλες ιστορίες.
Μέχρι το 1995, κάθε τόμος από τους 13 που είχαν παραχθεί έως τότε, είχε πουλήσει πάνω από 1 εκατομμύρια τεύχη στην Ιαπωνία. Στη συνέχεια η εταιρεία αποφάσισε την πώληση του manga σε πάνω από 20 χώρες στο εξωτερικό.
Το 2003, μια ανανεωμένη έκδοση (shinsōban) έκανε την εμφάνισή της, στην οποία περιλαμβάνονταν κάποιες μικρές διορθώσεις στο σχέδιο και τους διαλόγους, αλλά και κάποιοι νέοι διάλογοι που χρησιμοποιήθηκαν στην τηλεοπτική σειρά με κανονικούς ηθοποιούς που προβαλλόταν εκείνη την εποχή στην ιαπωνική τηλεόραση. Συνολικά, εκδόθηκαν 12 κύριοι τόμοι και 2 τόμοι με παράλληλες ιστορίες, καθώς η Kodansha αποφάσισε να περιλαμβάνει περισσότερα κεφάλαια ανά τόμο από την αρχική έκδοση τάνκοουμπον.
Sailor Moon
Τον Μάρτιο του 1992, ένα μήνα μετά την πρώτη έκδοση του manga, στον τηλεοπτικό σταθμό TV Asahi, προβλήθηκε η σειρά anime Sailor Moon. Η παραγωγή της ήταν συνεργασία των TV Asahi, Toei Agency και Toei Animation. Η μετάδοσή της στην ιαπωνική τηλεόραση ολοκληρώθηκε τον Φεβρουάριο του 1997, ενώ έχει αναμεταδοθεί σε πολλές άλλες χώρες.
Η σειρά χωρίζεται σε πέντε κύκλους (Sailor Moon, Sailor Moon R, Sailor Moon S, Sailor Moon SuperS και Sailor Moon Sailorstars), σε κάθε έναν από τους οποίους η Sailor Moon και οι υπόλοιπες πολεμίστριες Sailor πολεμούν διαφορετικούς εχθρούς. Η σειρά έγινε αρκετά δημοφιλής και έχει αποκτήσει πολλούς υποστηρικτές παγκοσμίως. Εκτός από τα διακόσια επεισόδια της σειράς, έχουν γίνει τρεις ταινίες και μερικά έξτρα επεισόδια.
Στην Ελλάδα, η σειρά είχε αρχίσει να προβάλλεται από τον ΑΝΤ1 κάθε Σαββάτο και Κυριακή το 1995. Η προσαρμογή του σεναρίου έγινε από τη Νικολέτα Σαμοΐλη και η σκηνοθεσία από την Δήμητρα Δημητριάδου στο στούντιο μεταγλώττισης Cine TV Video Film Television και SPK Video Film Television. Το κανάλι είχε προβάλει και τα διακόσια επεισόδια των πέντε κύκλων της σειράς, αλλά όχι τις ταινίες και τα έξτρα επεισοδιά της. Αργότερα τα δικαιώματα της σειράς πήρε το Star Channel το οποίο πρόβαλλε τις δύο πρώτες σεζόν της σειράς την περίοδο 2002 έως 2006, με τα ίδια κείμενα και σκηνοθεσία της Σοφίας Παναηλίδου. Η μεταγλώττιση έγινε στο στούντιο Audio Visual. Το επεισόδιο 89 δεν προβλήθηκε ποτέ στην Ελλάδα.
Sailor Moon Crystal
μικρογραφία|δεξιά|130px|Το εξώφυλλο του τρίτου κύκλου του [[Sailor Moon Crystal.]]
Στις 30 Ιουνίου του 2014, ημερομηνία γενεθλίων της Usagi Tsukino, έκανε πρεμιέρα η τηλεοπτική σειρά anime με τίτλο Sailor Moon Crystal. Στις 5 Ιουλίου του ίδιου έτους, η σειρά ξεκίνησε να προβάλλεται στην υπηρεσία διαμοιρασμού βίντεο, Niconico. Πρόκειται για την δεύτερη μεταφορά της σειράς manga στην τηλεόραση. Προβλήθηκε στην επέτειο των 20 χρόνων από την προβολή της πρώτης σειράς.
Η παραγωγή της σειράς έγινε από την Toei Animation και η σκηνοθεσία από τον Μουνεχίσα Σακάι (πρώτος και δεύτερος κύκλος) και την Τσιάκι Κον (τρίτος κύκλος και έπειτα). Το Sailor Moon Crystal δεν είναι remake της πρώτης σειράς, αλλά reboot του Sailor Moon, που παραμένει περισσότερο πιστό στο manga. Η ιστορία εστιάζει στην Usagi Tsukino, μία νεαρή κοπέλα η οποία αποκτά μαγικές δυνάμεις. Την συντροφεύουν οι υπόλοιπες Sailor Guardians, στην αναζήτηση της Princess Serenity και του Silver Crystal. Στις 16 Μαϊου, 2014, η Viz Media κατοχύρωσε τα δικαιώματα του Crystal για αγγλόφωνη κυκλοφορία στη βόρεια Αμερική. Επίσης, κατοχύρωσε τα δικαιώματα της πρωτότυπης σειράς, μαζί με τις ταινίες και τα special.
Επιρροή
Η Sailor Moon αποτέλεσε ένα από τα σημαντικότερα έργα στην εξέλιξη του σύγχρονου σχεδίου και του σεναρίου των manga. Η Τακεούτσι έκανε δημοφιλές το είδος των manga με ομάδες κοριτσιών με μαγικές ικανότητες, ενώ «αναζωογόνησε» το είδος των «μαγικών κοριτσιών». Έτσι, η Sailor Moon μετατράπηκε σε αρχέτυπο για πολλές άλλες μελλοντικές σειρές του είδους. Η επιτυχία του βοήθησε στην ανάδειξη περισσοτέρων manga του είδους shōjo (manga που ως αναγνωστικό κοινό έχουν κορίτσια νεαρής ηλικίας).
Το 2015, σε μία πασαρέλα του οίκου Louis Vuitton, ο Γάλλος σχεδιαστής μόδας Nicolas Ghesquière εμπνεύστηκε ένα σύνολο από τη Sailor Moon.
Το ιαπωνικό θεματικό πάρκο Small Worlds Tokyo που θα ανοίξει το 2020 θα περιλαμβάνει μακέτες και μινιατούρες της σειράς.
Εξωτερικοί σύνδεσμοι
Κατηγορία:Sailor Moon Κατηγορία:Shōjo anime και manga Κατηγορία:Σειρές manga Κατηγορία:Νικητές Kodansha Manga Awards Κατηγορία:Magical girl anime και manga
Νταμπίζα
Νταμπίζα Μισέλ Λούντα  (γεννημένος στις 10 Σεπτεμβρίου 1989), πιο γνωστός ως απλά Νταμπίζα είναι ένας τραγουδιστής-τραγουδοποιός από τη Ζάμπια και μια αυτοανακηρυγμένη βασίλισσα του Αίθουσα χορού. Είναι επίσης ο εμπορικός πρεσβευτής της Pampers Ζάμπια. Είναι πιο γνωστή για το ότι έχει κάποια διαμάχη σε μερικά από τα τραγούδια της που την έβαλαν στο προσκήνιο. Έχει επίσης εμφανιστεί στο μπροστινό εξώφυλλο του EZM Το περιοδικό το 2014 η Νταμπίζα έκανε το ντεμπούτο του το 2011 με το επιτυχημένο σινγκλ της Kaduka Chain, στο οποίο εμφανίστηκε η Πέτερσεν.
βιβλιογραφικές αναφορές
Κατηγορία:Τραγουδιστές του 21ου αιώνα
Ελληνοφρένεια (τηλεοπτική εκπομπή)
Η Ελληνοφρένεια είναι ελληνική τηλεοπτική σατιρική εκπομπή του Θύμιου Καλαμούκη και του Αποστόλη Μπαρμπαγιάννη. Προβλήθηκε αρχικά στην τηλεόραση του ΣΚΑΪ από το 2007 έως το 2011, ενώ από το 2013 άρχισε να προβάλλεται στον Alpha, μέχρι την αιφνιδιαστική διακοπή της στα μέσα της σεζόν 2017-2018. Αντικείμενο της εκπομπής αποτέλεσε ο σχολιασμός της επικαιρότητας με τεχνικές μοντάζ, φάρσες σε δημόσια πρόσωπα, φανταστικούς διαλόγους και εκκεντρικούς χαρακτήρες.
Τα πρώτα χρόνια στην τηλεόραση του ΣΚΑΪ
Σήμα της εκπομπής αποτέλεσε η αναποδογυρισμένη ελληνική σημαία, η οποία σύμφωνα με τους διεθνείς κανόνες χρησιμοποιείται συμβολικά για να καλέσει σε βοήθεια στην αντιμετώπιση κρίσεων και έκτακτων αναγκών. Το περιεχόμενο της εκπομπής συγκροτούνταν κατά κύριο λόγο από σύντομα μονταρισμένα βίντεο με πρωταγωνιστές πρόσωπα της πολιτικής και δημόσια ζωής της χώρας, ανάμεσα στα οποία παρεμβάλλονταν χιουμοριστικές κάρτες. Μερικούς μήνες αργότερα, ως κεντρικό πρόσωπο της εκπομπής εισήχθη ο χαρακτήρας του Τσολιά, τον οποίο υποδυόταν ο Μπαρμπαγιάννης. Σε συνέντευξη που παραχώρησε στο περιοδικό Οδηγητής για το τεύχος Ιανουαρίου 2008, ο Μπαρμπαγιάννης δήλωσε πως ο χαρακτήρας στηρίζεται στον αυτοσχεδιασμό, είναι αυτοκαταστροφικός και αντιπροσωπεύει τον Έλληνα κάφρο.
Ρήξη και αποχώρηση από το ΣΚΑΪ
Την άνοιξη του 2010, οι Καλαμούκης και Μπαρμπαγιάννης ανανέωσαν το συμβόλαιό τους με το ΣΚΑΪ για έναν χρόνο. Τα προβλήματα που παρουσιάστηκαν στη διαπραγμάτευση ξεπεράστηκαν από τη μεριά των συντελεστών, οι οποίοι προσμέτρησαν στοιχεία όπως η ελευθερία λόγου που απολάμβαναν στον σταθμό, αλλά και τη δεδομένη οικονομική κατάσταση στη χώρα. Ωστόσο, τον Δεκέμβρη του 2010, ο Θύμιος Καλαμούκης ήρθε σε ρήξη με τον Γιάννη Αλαφούζο, όταν ο πρόεδρος του ομίλου επιχειρήσεων ΣΚΑΪ αναφέρθηκε έμμεσα σε εκείνον κατά τη διάρκεια ομιλίας του στους εργαζόμενους του σταθμού. Ο Αλαφούζος, αφού πρώτα ευχαρίστησε όσους δέχτηκαν μείωση της τάξης του 10% στον μισθό τους, σχολίασε πως "ο πιο ακριβοπληρωμένος εργαζόμενος όμως, δεν έχει υπογράψει ακόμη", φωτογραφίζοντας τον Καλαμούκη. Λίγες ημέρες αργότερα, οι συντελεστές της εκπομπής μίλησαν στο e-tetRadio, και ανέφεραν πως αρνήθηκαν τη μείωση για ιδεολογικούς λόγους, θέλοντας να αποτρέψουν την κατάργηση των συλλογικών συμβάσεων εργασίας.
Στις 27 Μαΐου 2011, μεταδόθηκε η τελευταία εκπομπή στην τηλεόραση και το ραδιόφωνο του ΣΚΑΪ. Στα πλαίσια μαζικών απολύσεων και αποχωρήσεων από τον σταθμό, και μετά από ένα μήνα διαπραγματεύσεων, οι Καλαμούκης και Μπαρμπαγιάννης αποφάσισαν να τερματίσουν τη συνεργασία τους με τον όμιλο. Σε συνέντευξη που παραχώρησε στην ειδησεογραφική σελίδα Το Κουτί της Πανδώρας, ο Θύμιος Καλαμούκης δήλωσε σχετικά με τους λόγους που οδήγησαν στην αποχώρηση: "Δεν μπορούσαμε να κάνουμε την εκπομπή όπως την θέλαμε εμείς, δεν υπήρχε το κλίμα που θα θέλαμε εμείς, το υγιές, όπως ήταν παλιά ο ΣΚΑΪ. Και αναγκαστικά είχαμε μπει σ’ ένα μονόδρομο που η μόνη διέξοδος ήταν να φύγουμε." Άλλοι συντελεστές της τηλεοπτικής εκπομπής παρέμειναν στον σταθμό, όπως οι Βουλαρίνος, Νικολάου και Σταθάτος που δημιούργησαν μαζί την εκπομπή Συντέλεια.
Αποχή από την τηλεόραση
Την Κυριακή 18 Δεκεμβρίου 2011, η Ελληνοφρένεια κυκλοφόρησε σε DVD την ταινία μεσαίου μήκους "Απ' το ΠΑΣΟΚ στο χειρότερο", ως ένθετο στην εφημερίδα Real News. Η ταινία εστίαζε στην πολιτική και οικονομική κατάσταση της ελληνικής κοινωνίας, όπως αυτή διαμορφωνόταν από την εφαρμογή μέτρων λιτότητας, που αποσκοπούσαν στην αντιμετώπιση της ελληνικής κρίσης χρέους. Στην ταινία εμφανίστηκε πλήθος νέων ηθοποιών, ενώ φιλική συμμετοχή είχαν οι Λάκης Λαζόπουλος και Μίρκα Παπακωνσταντίνου. Ο Αποστόλης Μπαρμπαγιάννης υποδύθηκε διάφορους χαρακτήρες, ανάμεσα στους οποίους ο Τσολιάς σε ρόλο παρουσιαστή δελτίου ειδήσεων, και ο Μπαλούρδος σε ρόλο αστυνόμου ΜΑΤ, ο οποίος έχει μόλις φτάσει στην Αθήνα με μετάθεση από την Κοζάνη και δυσκολεύεται να βρεί τη νέα του υπηρεσία. Του σεναρίου επιμελήθηκαν οι Θύμιος Καλαμούκης και Αποστόλης Μπαρμπαγιάννης, ενώ αρκετοί συντελεστές είναι γνωστοί από την περίοδο του ΣΚΑΪ, όπως οι Δημοσθένης Σταθάτος, Θανάσης Μουλάς, Γιάννης Βάκρινος και Ανδρέας Τσαντάκης.
Νέες εκπομπές στον Alpha
Η Ελληνοφρένεια επέστρεψε με νέες εκπομπές περίπου δύο χρόνια μετά την αποχώρηση από το ΣΚΑΪ, κάνοντας πρεμιέρα στις 7 Οκτωβρίου 2013 στην τηλεόραση του Alpha. Λίγο καιρό αργότερα, σε συνέντευξη που παραχώρησαν στο περιοδικό MY TV, οι Καλαμούκης και Μπαρμπαγιάννης αποκάλυψαν πως η αποχή τους από την τηλεόραση δεν ήταν προσωπική τους επιλογή, αλλά οφειλόταν σε απουσία ενδιαφέροντος από άλλους τηλεοπτικούς σταθμούς. Νέοι χαρακτήρες και σκηνικά προστέθηκαν στην ανανεωμένη εκπομπή, η οποία συνέχισε να προβάλλεται κάθε Δευτέρα και Τρίτη στις 21:50 για περίπου 30 λεπτά. Ο Κώστας Γρηγοράκης ανέλαβε τη σκηνοθεσία, ο Νίκος Σγουράκης ανέλαβε την οργάνωση παραγωγής και ο Ανδρέας Τσαντάκης ανέλαβε την αρχισυνταξία της εκπομπής.
Ο Τσολιάς διατήρησε έναν κεντρικό ρόλο στην εκπομπή, ενώ ο Μπαρμπαγιάννης υποδύθηκε επίσης ένα νέο χαρακτήρα, τον Μπαλούρδο, που είχε πρωτοεμφανιστεί στην ταινία του 2011 "Απ' το ΠΑΣΟΚ στο χειρότερο". Ο Μπαλούρδος είναι ένας αστυνόμος ΜΑΤ, ο οποίος παράλληλα εργάζεται ως δημοσιογράφος στην αίθουσα σύνταξης ενός τηλεοπτικού σταθμού, αντιπροσωπεύοντας το συστημικό και ένστολο κομμάτι της κοινωνίας. Εξαιτίας της στήριξης που παρέχει στην εκάστοστε κυβέρνηση, ο Μπαλούρδος έρχεται συχνά σε σύγκρουση με τους δημοσιογράφους συνεργάτες του, τους οποίους υποδύθηκαν οι Λεωνίδας Γιαννακόπουλος, Ανδρέας Τσαντάκης και Ρενάτα Καπετανάκη. Με την ολοκλήρωση του πρώτου κύκλου επεισοδίων, η ηθοποιός Ρενάτα Καπετανάκη αποχώρησε από την εκπομπή, και αντικαταστάθηκε από τη Γεωργία Γεωργίου.
Το κοινό ανταποκρίθηκε θετικά στην επιστροφή της εκπομπής. Τον Μάρτιο του 2015, η προβολή του εκατοστού επεισοδίου στην τηλεόραση του Alpha βρήκε την Ελληνοφρένεια να σημειώνει ποσοστά κατά μέσο όρο 20,7% στις ηλικίες 15 εώς 44 και 18,4% στο γενικό σύνολο. Μέχρι και τη σεζόν 2016-2017, η εκπομπή συνέχισε να προβάλλεται κάθε Δευτέρα και Τρίτη, ενώ τον Οκτώβρη του 2016 άλλαξε ώρα μετάδοσης στις 22:50. Από τη σεζόν 2017-2018 η εκπομπή άρχισε να μεταδίδεται μόνο μία φορά την εβδομάδα, κάθε Τρίτη στις 23:00, για περίπου 45 λεπτά, ενώ το περιεχόμενο της εκπομπής επίσης περιελάμβανε αλλαγές, με τον Τσολιά να παίρνει συνεντεύξεις από πρόσωπα της πολιτικής, πλήθος φιλικών συμμετοχών και αρκετές νέες ενότητες.
Αιφνιδιαστική διακοπή και σχέδια για το μέλλον
Την Τρίτη 19 Δεκεμβρίου 2017, ημέρα που προβλήθηκε το έβδομο επεισόδιο της σεζόν 2017-2018, οι συντελεστές ενημερώθηκαν αιφνιδιαστικά για τη διακοπή της εκπομπής από τον Alpha. Την επόμενη ημέρα, οι συντελεστές δημοσίευσαν την είδηση στα μέσα κοινωνικής δικτύωσης, εκφράζοντας επίσης τη δυσαρέσκειά τους για το ότι δεν είχαν την ευκαιρία να αποχαιρετήσουν τους τηλεθεατές, αφού η ενημέρωσή τους έγινε μετά την ολοκλήρωση του μοντάζ του επεισοδίου. Από τη μεριά του, ο σταθμός υπέδειξε τα χαμηλά ποσοστά τηλεθέασης, τα οποία δεν ανταποκρίνονταν στο κόστος παραγωγής, ως τη βασική αιτία που οδήγησε στη διακοπή της εκπομπής. Το τελευταίο επεισόδιο κατέγραψε ποσοστά 20,5% στο σύνολο και 18,9% στα νεανικά κοινά, φέρνοντας τον σταθμό στην πρώτη θέση της τηλεθέασης. Ο Αποστόλης Μπαρμπαγιάννης, σε δηλώσεις που έκανε σε εκπομπή του σταθμού Epsilon στις 21 Δεκεμβρίου 2017, έκανε λόγο για νοσηρό και πολεμικό κλίμα απέναντι στην εκπομπή, ενώ επισήμανε πως "μια εκπομπή πολιτικής σάτιρας δεν κόβεται, μόνο λογοκρίνεται".
Τις επόμενες ημέρες, υπήρξε έντονη φημολογία περί προσέγγισης των συντελεστών από την ΕΡΤ. Στις 12 Ιανουαρίου 2018, απαντώντας σε ερώτηση ακροατή της ραδιοφωνικής εκπομπής, ο Μπαρμπαγιάννης επιβεβαίωσε την ύπαρξη πρότασης από τη δημόσια τηλεόραση, ωστόσο διαβεβαίωσε πως αυτή δεν πρόκειται να γίνει δεκτή, αποδίδοντας τις φήμες σε επικοινωνιακά παιχνίδια. Σε συνέντευξη που παραχώρησε στην ιστοσελίδα MUSEEKart.com και η οποία δημοσιεύθηκε στις 20 Μαρτίου 2018, ο Μπαρμπαγιάννης δήλωσε πως απαραίτητη προϋπόθεση για την αποδοχή πρότασης συνεργασίας από τηλεοπτικό σταθμό αποτελεί αυτή να "διασφαλίζει καθεστώς πλήρους ελευθερίας και ανεξαρτησίας".
Κεντρικοί χαρακτήρες
right|250px
Εξωτερικοί σύνδεσμοι
Κατηγορία:Ελληνικές σατιρικές εκπομπές
Αγγλικό πρωτάθλημα ποδοσφαίρου ανδρών 2010-11
Το Αγγλικό πρωτάθλημα ποδοσφαίρου ανδρών 2010-11 ή Πρέμιερ Λιγκ 2010–11 ήταν η 19η σεζόν της Πρέμιερ Λιγκ από την ίδρυσή της το 1992. Η σεζόν άρχισε στις 14 Αυγούστου 2010 και έληξε στις 22 Μαΐου 2011. Η Μάντσεστερ Γιουνάιτεντ κέρδισε το 19ο της πρωτάθλημα συνολικά ξεπερνώντας σε τίτλους την Λίβερπουλ που έχει 18. Το βραβείο του πρώτου σκόρερ το μοιράστηκαν οι Ντίμιταρ Μπερμπάτοφ και Κάρλος Τέβες με 20 γκολ ο καθένας.
Ασίστ
Κατηγορία:Εγχώρια ποδοσφαιρικά πρωταθλήματα 2010-2011 Κατηγορία:Πρέμιερ Λιγκ
Φαζέλ Σάι
Βιογραφία
Ο Φαζέλ Σάι σπούδασε πιάνο και σύνθεση στο Κρατικό Ωδείο της Άγκυρας. Σε ηλικία 17 ετών έλαβε υποτροφία, που του επέτρεψε να σπουδάσει για πέντε χρόνια στο Ινστιτούτο «Ρόμπερτ Σούμαν» του Ντύσελντορφ με τον Ντέιβιντ Λεβίν. Από το 1992 ως το 1995 σπούδασε στο Ωδείο του Βερολίνου. Το 1994 κέρδισε το Young Concert Artists International Auditions δίνοντας ραγδαία ώθηση στη διεθνή του καριέρα.
Εξωτερικοί σύνδεσμοι
Κατηγορία:Τούρκοι πιανίστες Κατηγορία:Κλασικοί συνθέτες του 20ού αιώνα Κατηγορία:Τούρκοι συνθέτες
Ε.Α. Πατρών
Η Ένωση Αθλοπαιδιών Πατρών είναι αθλητικός σύλλογος στην Πάτρα. Ιδρύθηκε το 1927 με χρώματα το μαύρο και το άσπρο. Έχει τμήματα πυγμαχίας, πετοσφαίρισης και καλαθοσφαίρισης αντρών και γυναικών, καθώς και τμήμα σκάκι, ενώ παλιότερα διατηρούσε και τμήμα ποδηλασίας. Είναι από τους πιο ιστορικούς συλλόγους της πόλης με κατακτήσεις πανελλήνιων τίτλων.
Ιστορία
Την άνοιξη του 1927 ιδρύεται ο Όμιλος Αθλοπαιδιών Πάτρας από μαθητές της Γαλλικής σχολής και με παρότρυνση του καθηγητή τους Φρερ Λουί. Ήταν ο πρώτος σύλλογος στην πόλη που έπαιξε καλαθοσφαίριση, η πετοσφαίριση παιζόταν μόνο στην Γαλλική σχολή. Ουσιαστικά ο Φρερ Λουί είναι ο ιδρυτής της ΕΑΠ, ήταν μοναχός από τους Freres Maristes που ήταν Γαλλική καθολική Μοναστική Κοινότητα των Μαριανών Αδελφών, το Φρερ σημαίνει αδελφός - μοναχός. Την ίδια χρονιά αλλάζει όνομα και γίνεται Ένωση Αθλητικών Παιδιών.
Πρώτα ιδρύθηκαν τα τμήματα βόλεϊ και μπάσκετ ανδρών και το 1928, ένα χρόνο μετά την ίδρυση της, δημιουργήθηκαν γυναικεία τμήματα μπάσκετ και βόλλεϊ, από τα πρώτα στην Ελλάδα, αφού τότε γυναικείο αθλητισμό καλλιεργούσαν μόνο ο Εθνικός Αθηνών, ο Πανιώνιος, ο Φωκιανός Αθηνών και ο Α.Ο. Αμπελοκήπων Αθηνών.
Αργότερα ιδρύονται σταδιακά τμήματα πινγκ πονγκ, ποδηλασίας και στίβου το 1978. Σήμερα έχουν αδρανήσει.
Το τμήμα πυγμαχίας του συλλόγου ιδρύθηκε το 1956 και έχει κατακτήσει πρωταθλήματα Ελλάδας σε όλες τις κατηγορίες
Γήπεδο
Το πρώτο γήπεδο της ΕΑΠ ήταν ο θερινός κινηματογράφος Ορφέας, Ελλάς αργότερα. Όταν διεξαγόταν αγώνας διαμορφωνόταν ειδικά για την διεξαγωγή του. Το 1956 ο Χάρολντ Μόρφυ παραχώρησε τα κτίρια κι το οικόπεδο της ναυτιλιακής εταιρείας της οικογένειας Μόρφυ, που μεταφέρθηκε στον Πειραιά, με μοναδικό αντίτιμο να πληρώσουν τον φόρο κληρονομιάς στους ΝΟ Πατρών κι ΕΑ Πατρών όπου εκεί σήμερα υπάρχει το κλειστό γυμναστήριο της ΕΑ Πατρών.
Η έκταση αυτή στη συνοικία του Αγίου Διονυσίου, με προσωπική εργασία των μελών της ομάδας φτιάχτηκε ανοικτό γήπεδο, μετά από πολλά χρόνια αυτό το γήπεδο σήμερα είναι κλειστό γυμναστήριο.
Ήταν μία τεράστια επιτυχία. Μέλη της Διοίκησης αυτής ήταν: Ανδρέας Πατούχας (Πρόεδρος), Γιώργος Σπυρόπουλος (Αντιπρόεδρος), Αλέξιος Κονδύλης (Γ. Γραμματέας), Σπυρίδων Παγούρας (Ειδ. Γραμματέας), Νέστορας Σαράντης (Ταμίας), Αλέξανδρος Μονοκρούσος (Μέλος), Θεόδωρος Κονδύλης (Μέλος), Ιωάννης Σταθόπουλος (Μέλος), Χαρίλαος Σαράντης (Μέλος).
Πετοσφαίριση
Τμήμα ανδρών
Το τμήμα βόλεϊ αντρών ιδρύεται το 1927. Τα πρώτα χρόνια δεν υπήρχε πρωτάθλημα και η ΕΑΠ έπαιζε σε φιλικά παιχνίδια και σε τουρνουά που διοργάνωνε η ίδια ή τα υπόλοιπα σωματεία της Πάτρας. Στην δεκαετία του '30 ξεκινάνε τα πρώτα τοπικά πρωταθλήματα Πάτρας και οι τρεις πρώτοι συμμετείχαν στην τελική φάση του πανελλήνιου πρωταθλήματος. Η ΕΑΠ έχει συμμετάσχει στην τελική φάση και έχει διεκδικήσει τα πανελλήνια πρωταθλήματα του 1936 που τερμάτισε 2η και του 1937 που τερμάτισε 2η με 3 νίκες και 2 ήττες.
Πρωταθλήτρια Ελλάδος
Το 1938 η ΕΑΠ κατέκτησε το πρωτάθλημα Ελλάδος με 3 νίκες και μία ήττα νικώντας στον τελικό τους Νέους Βύρωνα με 2-0 (15-6,16-14). Η τελική φάση έγινε στην Πάτρα, στα ανοιχτά γήπεδα της ΕΑΠ και του ΠΟΠ. Στη διοργάνωση συμμετείχαν οι ομάδες: Νέοι Βύρωνα, Πανεπιστήμιο Αθηνών, Ιωνικός Ν.Φ., Εθνικός Γ.Σ., ΠΟΠ, ΕΑΠ και Παναχαΐκή.
Η ΕΑΠ έχασε στον πρώτο αγώνα από τον ΠΟΠ με 2-0 και μετά νίκησε κατά σειρά όλες τις άλλες ομάδες. Οι αγώνες τότε διεξάγονταν σε δύο σετ των 15 πόντων. Τα αποτελέσματα:
Οι παίκτες
Ο Αλέξανδρος Γεροθανάσης εκτελέστηκε από τους Γερμανούς για την αντιστασιακή του δράση, στις 6 Απριλίου 1946.
Άλλες διακρίσεις
Τα επόμενα χρόνια η ΕΑΠ συμμετείχε στην τελική φάση των πρωταθλημάτων του 1939 και του 1940, τερματίζοντας στη 2η θέση με 4 νίκες και 2 ήττες.
Η ΕΑΠ συμμετείχε στο πρωτάθλημα του 1960-61 όπου και κατέκτησε την 8η θέση. Για πολλά χρόνια συμμετείχε στα τοπικά πρωταθλήματα κατακτώντας πολλά από αυτά και συμμετείχε στα παμπελοποννησιακά και περιφερειακά πρωταθλήματα Ελλάδας.
Από το 1994 έως το 1996 συμμετέχει στη Β΄ εθνική και από το 1996 έως το 1999 στη Α2 κατηγορία. Το 1999 τερματίζει 2η και κερδίζει την άνοδο στην Α1. Στην Α1 εθνική παραμένει έως σήμερα με μια παρένθεση το 2002 που υποβιβάστηκε στην Α2 εθνική.
Το 2007-08 μετείχε στο φάιναλ φορ του Κυπέλλου Ελλάδος, που έγινε στην Ορεστιάδα. Νίκησε στα ημιτελικά τον Μίλωνα με 3-2 σετ. Στον τελικό, που αγωνίστηκε για πρώτη φορά στην ιστορία της, αντιμετώπισε τον Παναθηναϊκό και έχασε με 3-1 σετ.
Ευρωπαϊκές συμμετοχές
Το 2005-06 συμμετείχε στο Ευρωπαϊκό Κύπελλο Συνομοσπονδίας. Έφτασε μέχρι τους 8 της διοργάνωσης, γνωρίζοντας τον αποκλεισμό από την μετέπειτα κάτοχο του κυπέλλου ιταλική Ματσεράτα με δύο ήττες: 3-0 στην Πάτρα και 3-1 στην Ιταλία. Το 2008-09 συμμετείχε στο Τσάλεντζ Καπ και κατάφερε να φτάσει στο φάιναλ φόρ της διοργάνωσης που διεξήχθη στη Σμύρνη, καταλαμβάνοντας την τέταρτη θέση. Την περίοδο 2010-2011 έφτασε εκ νέου έως τα ημιτελικά του Τσάλεντζ Καπ για να αποκλειστεί και πάλι (1-3, 3-0) από τη μετέπειτα νικήτρια του τελικού Ματσεράτα.
Τίτλοι-Διακρίσεις
''' Πρωταθλήτρια Ελλάδος 2006. '''Παπαδόπουλος Παναγιώτης,Πετούσης Σπύρος,Πατρινός Ηλίας,Μπαζάκης Βασίλης,Καρφάκης Ανδρέας,Κοντόγιωργας Γιώργος,Μουσλία Ηλίας,Αναστασόπουλος Χαράλαμπος,Ζήσης Νίκος,Μυλωνάς Χρήστος,Πετούσης Νίκος,Παναγιωτόπουλος Διονύσης,Τσάμης Ορέστης.Προπονητής Σταύρος Γεράνιος.
Τρίτη θέση στην Ελλάδα το 2007
Τμήμα γυναικών
Το τμήμα βόλεϊ γυναικών ιδρύθηκε το 1928. Στην πολύχρονη ιστορία του δεν έχει επιδείξει μεγάλες επιτυχίες, παρά μόνο συμμετοχές σε τοπικά πρωταθλήματα. Το 2010-2011 συμμετείχε στο πρωτάθλημα της Α' Ε.Σ.Π.ΕΠ., κατέλαβε την πρώτη θέση και έτσι το 2011-12 θα αγωνιστεί για πρώτη φορά στην ιστορία του στην Α2 Εθνική Κατηγορία Γυναικών. Η σύνθεση της ομάδας 2010-2011: Βάσω Λιάκου, Στέλλα Τσελίδου, Μαριέττα Αρβανίτη, Κρίστη Υφαντή, Βάσω Πελεκούδα, Νατάσσα Σαρδελή, Ευτυχία Τσιμηγκάτου, Δανάη Σαρλή, Χρύσα Καραχάλιου, Κωνσταντίνα Ζήκου. Προπονητής: Κλεάνθης Πρεβεδούρος.
Πυγμαχία
Το τμήμα πυγμαχίας ιδρύθηκε το 1956 από τον Ντίνο Γαλανό αθλητή στίβου, τότε, της Παναχαϊκής μαζί με τον Γεωργιάδη, γραμματέα του ΝΟΠ, και τον Ν. Οικονόμου. Έχει αναδείξει μεγάλους αθλητές και έχει κατακτήσει πρωταθλήματα Ελλάδος σε όλες τις κατηγορίες.
Υδατοσφαίριση
Το τμήμα πόλο ιδρύεται το 1949 με συμμετοχή στη Β΄, Γ΄ και Δ΄ Εθνική. Σήμερα το τμήμα αυτό είναι ανενεργό.
Λουαρσάμπ του Κάρτλι (γιος Βαχτάνγκ Ε΄)
Ο Λουαρσάμπ, ლუარსაბი, ( c. 1660 – Νοέμβριος 1698) ήταν Γεωργιανός βασιλικός πρίγκιπας (batonishvili) τού Οίκου των Μπαγκρατιόνι-Μουχράνι τού Κάρτλι. Ήταν γιος τού βασιλιά Βάχτανγκ Ε΄ τού Κάρτλι (Σαχ-Ναβάζ Χαν) και πέρασε σχεδόν δύο δεκαετίες ως όμηρος στο Ιράν.
Ε.Α. Πατρών
Καλαθοσφαίριση
Το τμήμα καλαθοσφαίρισης αντρών ιδρύθηκε το 1927 και ήταν από τα πρώτα τμήματα του συλλόγου. Τα πρώτα χρόνια λόγω έλλειψης πρωταθλήματος έδινε μόνο φιλικά παιχνίδια. Αργότερα, από το 1935, συμμετέχει στα τοπικά πρωταθλήματα της Αχαΐας. Σαν πρωταθλήτρια Αχαΐας συμμετείχε σε δύο πανελλήνια πρωταθλήματα: του 1949-50 και του 1953-54.
Διακρίσεις
Στο πανελλήνιο πρωτάθλημα του 1949-50, προκρίθηκε σαν πρωταθλήτρια της Πάτρας στην τελική φάση, όπου κατέκτησε την 6η θέση σε 8 ομάδες, με πρωταθλητή τον Παναθηναϊκό.
Στο πανελλήνιο πρωτάθλημα του 1953-54, κατέκτησε πρώτα το πρωτάθλημα της Πάτρας και στην τελική φάση κατέκτησε την 5η θέση σε 7 ομάδες με πρωταθλητή τον Παναθηναϊκό.
Λουαρσάμπ του Κάρτλι (γιος Βαχτάνγκ Ε΄)
Βιογραφία
Γεννήθηκε στην οικογένεια τού πρίγκιπα Βαχτάνγκ, batoni τού Μουχράνι, ο οποίος υιοθετήθηκε από τον άτεκνο βασιλιά Ροστόμ τού Κάρτλι και ανέβηκε στο θρόνο με το τέλος τού Ροστόμ το 1658. Γύρω στο 1675, ο Λουαρσάμπ και ο μεγαλύτερος αδερφός του, ο Αρτσίλ, αναχώρησαν στην ελεγχόμενη από τους Οθωμανούς Αχαλτσίχε σε μία προσπάθεια να αποκτήσουν το βασίλειο τού Ιμερέτι, το οποίο βρισκόταν εντός της οθωμανικής σφαίρας επιρροής. Το εγχείρημα αυτό εγκυμονούσε κίνδυνο σύγκρουσης μεταξύ των Οθωμανών και των Ιρανών Σαφαβιδών, οι οποίοι ασκούσαν την επικυριαρχία τους στους βασιλείς τού Κάρτλι.
Ε.Α. Πατρών
Σημερινή ομάδα
Μέχρι σήμερα η ΕΑΠ δεν έχει καμία συμμετοχή στην Α΄ Εθνική αλλά συμμετέχει συνεχώς στις μικρές εθνικές κατηγορίες. Από το 2000 συμμετέχει στη Γ΄ Εθνική κατηγορία.
Λουαρσάμπ του Κάρτλι (γιος Βαχτάνγκ Ε΄)
Βιογραφία
Ο σάχης τού Ιράν, Σουλεϊμάν Α΄, θεώρησε τον Βαχτάνγκ Ε΄ υπεύθυνο για τους γιους του, καθώς ο βασιλιάς δεν κατάφερε να τους φέρει πίσω στο Κάρτλι. Ο Βαχτάνγκ Ε΄ χρειάστηκε να μεταβεί στον σάχη τού Ιράν Σουλεϊμάν Α΄ για να τού δώσει εξηγήσεις. Απεβίωσε καθοδόν προς το Ισπαχάν και τον διαδέχθηκε στον θρόνο ο γιος του Γεώργιος ΙΑ΄ του Κάρτλι. Ο σάχης απαίτησε από τον νέο βασιλιά την άμεση κράτηση και παράδοση των φυγόδικων αδελφών του. Ο Γεώργιος ΙΑ΄ επέτρεψε στον Αρτσίλ να δραπετεύσει στο Ιμερέτι, αλλά έπρεπε να κατευνάσει την οργή τού σάχη στέλνοντας τον Λουαρσάμπ ως επίτιμο όμηρο στο Ιράν το 1679. Το 1688, όταν οι εντάσεις μεταξύ τού Γεωργίου ΙΑ΄ και της κυβέρνησης των Σαφαβιδών έφτασαν στο υψηλότερο σημείο, ο σάχης συνέλαβε τον Λουαρσάμπ και άλλους ομήρους, τον μοναχογιό τού Γεωργίου, Βαγράτ, και έναν άλλο αδελφό Λέβαν. Στο δρόμο για την εξορία του στο Κερμάν, ο Λουαρσάμπ ασπάστηκε βίαια το Ισλάμ και κρατήθηκε αιχμάλωτος, έως ότου ο Γεώργιος ΙΑ΄ συμφιλιώθηκε με τους Σαφαβίδες και, σε ένδειξη πίστης, το 1696 επισκέφθηκε τον σάχη Σουλτάν Χουσέιν στο Ισπαχάν, όπου συνάντησε τον απελευθερωμένο του αδελφό (ο γιος τού Γεωργίου, Βαγράτ, είχε αποβιώσει εξόριστος στο Χεράτ). Ο Λουαρσάμπ απεβίωσε λίγο αργότερα, το 1698.
Ε.Α. Πατρών
Τρέχουσα αγωνιστική περίοδος
Κατά την τρέχουσα αγωνιστική περίοδο, 2012-13, η Ε.Α. Πατρών έλαβε μέρος στο Πρωτάθλημα της Α2 Κατηγορίας Ανδρών που διοργανώνει η Ε.Σ.Κ.Α.Η., ολοκληρώνοντας τις αγωνιστικές της υποχρεώσεις στην 3η θέση της βαθμολογικής κατάταξης της κανονικής περιόδου. Μετά από διαδικασία Play-Off τερμάτισε στη 2η θέση.
Τμήμα γυναικών
Το τμήμα γυναικών ιδρύθηκε το 1928 και έχει συμμετοχές μόνο στα τοπικά πρωταθλήματα μέχρι σήμερα.
Τμήμα στίβου
Η ΕΑΠ διατηρούσε για πολλά χρόνια τμήματα στίβου αντρών, γυναικών και τμημάτων υποδομής. Σήμερα το τμήμα είναι ανενεργό.
Αναφορές
* Κατηγορία:Αθλητικοί σύλλογοι Αχαΐας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι υδατοσφαίρισης Κατηγορία:Ελληνικοί σύλλογοι ποδηλασίας Κατηγορία:Ελληνικοί σύλλογοι πυγμαχίας Κατηγορία:Σωματεία Ε.Σ.Κ.Α.Η. Κατηγορία:Σωματεία Ε.Σ.ΠΕ.Π. Κατηγορία:Ιδρύσεις αθλητικών συλλόγων το 1927 Κατηγορία:Ιδρύσεις ομάδων καλαθοσφαίρισης το 1927
Γκιόργκε Ίβανοφ
Ο Γκιόργκε Ίβανοφ (Ѓорге Иванов, Βαλάντοβο, 2 Μαΐου 1960-) είναι πολιτικός, πρώην πρόεδρος της Δημοκρατίας της Βόρειας Μακεδονίας από το Μάιο του 2009. Επανεξελέγη πρόεδρος το 2014 και παρέμεινε στο αξίωμα ως τις 12 Μαΐου 2019 οπότε αντικαταστάθηκε από τον νικητή των προεδρικών εκλογών του 2019 Στέβο Πενταρόφσκι.
Καριέρα
Τελείωσε τις υποχρεωτικές και γυμνασιακές του σπουδές στο Βαλάντοβο. Μέχρι το 1990 υπήρξε ακτιβιστής στην Λίγκα της Σοσιαλιστικής Νεολαίας της Γιουγκοσλαβίας. Είναι παντρεμένος και έχει 2 παιδιά. Η μόνιμη κατοικία του είναι στην πρωτεύουσα της χώρας, τα Σκόπια.
Στις 25 Ιανουαρίου 2009, το ισχυρότερο κόμμα στο Κοινοβούλιο της τότε πρώην Γιουγκοσλαβικής Δημοκρατίας της Μακεδονίας, το συντηρητικό VMRO-DPMNE, όρισε τον Ίβανοφ υποψήφιο του κόμματος για τις Προεδρικές εκλογές του 2009. Παρότι προτάθηκε ως υποψήφιος από το κυβερνών κόμμα VMRO-DPMNE, ο ίδιος δεν είναι μέλος του κόμματος. Οι δημοσκοπήσεις από τον Φεβρουάριο του 2009 έβλεπαν τον Ίβανοφ ως τον επικρατέστερο προεδρικό υποψήφιο με την υποστήριξη του 27% των ερωτώμενων, με τον δεύτερο στη σειρά υποψήφιο να έχει την υποστήριξη μόνον του 13%. Στην διάρκεια της εκλογικής του εκστρατείας ο Ίβανοφ ανακοίνωσε ότι εάν εκλεγεί πρόεδρος, θα επιμείνει σε μια συνάντηση με τον Πρόεδρο της Ελληνικής Δημοκρατίας.
Στον πρώτο γύρο των προεδρικών εκλογών του 2009, 343.374 (35,06%) πολίτες της τότε πρώην Γιουγκοσλαβικής Δημοκρατίας της Μακεδονίας ψήφισαν υπέρ του Ίβανοφ, με δεύτερο τον υποψήφιο των Σοσιαλδημοκρατών Λιουμπομίρ Φιρτσκόσκι που έλαβε το 20,45% των ψήφων. Κέρδισε τον δεύτερο γύρο των προεδρικών εκλογών με 437.455 ψήφους (63,1%), ενώ ο αντίπαλός του Φιρτσκόσκι έλαβε 252.195 ψήφους.
Ορκίστηκε και ανέλαβε καθήκοντα στις 12 Μαΐου του 2009.
Λουαρσάμπ του Κάρτλι (γιος Βαχτάνγκ Ε΄)
Οικογένεια
Ο Λουαρσάμπ είχε δύο παιδιά. Ο φυσικός του γιος, Αλέξανδρος, εισήλθε στην υπηρεσία των Σαφαβιδών το 1708 και ανήλθε σε υψηλό βαθμό. Σύμφωνα με τον ιστορικό του 18ου αι., πρίγκιπα Βαχούστι, είναι ο ίδιος Αλέξανδρος που απεβίωσε πολεμώντας τους Αφγανούς αντάρτες το 1711. Εναλλακτικά, με βάση την αφήγηση του Σαχνία Τσχέιτζε, ενός σύγχρονου ιστορικού και συντρόφου των Γεωργιανών βασιλέων στο Ιράν, ο Αλέξανδρος τού Αφγανικού πολέμου θεωρείται από τους ιστορικούς Mαρί-Φελισιτέ Μποσέ και Κύριλ Τουμάνοφ ότι ήταν γιος τού αδελφού τού Λουαρσάμπ, Λέβαν. Από τον πρώτο του γάμο, ο Λουαρσάμπ είχε επίσης μία κόρη, την Ελένη, της οποίας το χέρι αναζήτησε μάταια τον θείο της Γεώργιο ΙΑ΄, ο Αλέξανδρος Δ΄ τού Ιμερέτι.
Γκιόργκε Ίβανοφ
Εξωτερικοί σύνδεσμοι
Κατηγορία:Πρόεδροι της Βόρειας Μακεδονίας
Λουαρσάμπ του Κάρτλι (γιος Βαχτάνγκ Ε΄)
Βιβλιογραφικές αναφορές
Κατηγορία:Οίκος του Μουχράνι
Λούτσα Εύβοιας
Η Λούτσα είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 298 κατοίκους. Είναι κτισμένη σε υψόμετρο 260 μ. στους νότιους πρόποδες της Δίρφης. Βρίσκεται 28 χιλιόμετρα βορειοανατολικά από τη Χαλκίδα και 9 χιλιόμετρα δυτικά από τη Στενή.
Ιστορικά στοιχεία
Το 1835 η Λούτσα προσαρτήθηκε στον δήμο Ληλαντίων. Με την κατάργηση των δήμων το 1912 προσαρτήθηκε αρχικά στην κοινότητα Καθενών, αλλά το 1925 ορίστηκε έδρα ομώνυμης κοινότητας της επαρχίας Χαλκίδας. Με το σχέδιο Καποδίστριας προσαρτήθηκε στον δήμο Διρφύων και με το πρόγραμμα Καλλικράτης στον δήμο Διρφύων - Μεσσαπίων.
Απογραφές πληθυσμού
Η πορεία του πληθυσμού σύμφωνα με τις απογραφές:
Σημεία ενδιαφέροντος
Ο καθεδρικός ναός του χωριού είναι γνωστός ως Παναγία Βροντού. Είναι αφιερωμένος στο Γεννέσιο της Θεοτόκου και πρόκειται για νεότερο τρίκλιτο ναό ο οποίος κτίστηκε στη θέση παλαιότερου. Βρίσκεται στην πλακόστρωτη πλατεία του χωριού, όπου υπάρχει ξενώνας, καφενείο και ένας πλάτανος. Μέσα στο χωριό βρίσκονται επίσης βρύσες. thumb|250px|Ο ναός της Αγίας Παρασκευής Εκτός του χωριού, προς τα δυτικά, βρίσκεται ο ναός της Αγίας Παρασκευής. Είναι σταυρεπίστεγος ναός, ίσως του 14ου αιώνα, στο εσωτερικό του οποίου σώζονται σε πολύ κατάσταση τοιχογραφίες. Ο ναός στο παρελθόν ήταν καθολικό μονής η οποία διαλύθηκε ύστερα από βασιλικό διάταγμα το 1833 καθώς δεν είχε τον απαραίτητο αριθμό μοναχών. Στο ναό υπάρχει επιγραφή η οποία αναφέρει τον αρχιεπίσκοπο Ευρίπου Λαυρέντιο, ο οποίος έζησε το δεύτερο ήμισυ του 16ου αιώνα. Ο ναός στηρίζεται εξωτερικά με τέσσερα αντερίσματα, τρία στο νότιο τοίχο και ένα στη νότια γωνία του δυτικού τοίχου, τα οποία κατασκευάστηκαν από τους κατοίκους ώστε να μην καταρρεύσει. Η είσοδος βρίσκεται στο δυτικό τμήμα του βόρειου τοίχου. Εργασίες συντήρησης έλαβαν χώρα το 1967.
Περίπου 2 χιλιόμετρα προς τα ανατολικά, ανάμεσα στην Λούτσα και την Κάτω Στενή, βρίσκεται ο ναός του Αγίου Δημητρίου, καθολικό διαλυμένης μονής. Η μονή φαίνεται να ιδρύθηκε την εποχή της Τουρκοκρατίας, εποχή κατά την οποία άκμασε. Τότε λειτουργούσε ως σχολείο για τους μαθητές της περιοχής. Οι Τούρκοι επιτέθηκαν στη μονή το 1822, αλλά οι μοναχοί είχαν καταφύγει στα βουνά, παίρνοντας μαζί τους τα κειμήλια. Διαλύθηκε το 1890, με τα υπάρχοντά της να περνούν στην μονή Μακρυμάλλης, της οποίας πλέον αποτελεί μετόχι.
Έθιμα
Τη δεύτερη ημέρα του Πάσχα λαμβάνει χώρα στην εκκλησία της Αγίας Παρασκευής το έθιμο της Καζανίτσας. Οι κάτοικοι του χωριού φτάνουν το πρωί στην εκκλησία μαζί με ζώα τα οποία έσφαξαν τις προηγούμενες μέρες. Όταν φτάνουν στην εκκλησία, βάζουν το κρέας να βράσει μαζί με μανέστρα σε μεγάλα καζάνια και τα τοποθετούν στη φωτιά. Στη συνέχεια παρακολουθούν τη θεία λειτουργία. Όταν το φαγητό είναι έτοιμο μετά από κάποιες ώρες, το ευλογεί ο παπάς και στη συνέχεια μοιράζεται στους παρευρισκόμενους.
Παραπομπές
Κατηγορία:Χωριά του νομού Εύβοιας Κατηγορία:Δήμος Διρφύων - Μεσσαπίων
Ζόρζε Μοντέιρο
Ο Ζόρζε Φελίπε Μοντέιρο ντος Σάντος Λορένσο (γένν. 15 Αυγούστου 1988, Πόρτο) είναι Πορτογάλος ποδοσφαιριστής, ο οποίος αγωνίζεται στην Γκοντομάρ ως ακραίος επιθετικός.
Πηγές
Κατηγορία:Πορτογάλοι ποδοσφαιριστές Κατηγορία:Ποδοσφαιριστές ΑΕΛ Λεμεσού Κατηγορία:Μέσοι ποδοσφαιριστές Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στην Κύπρο